Dié geslag kyk die meeste TV…Argieffoto. Televisiekyk is een van die top ontspanningsaktiwiteite waaraan Suid-Afrikaners tyd spandeer, het Statistics SA (Stats SA) Woensdag in Pretoria bekend gemaak. “Mans van alle ouderdomme spandeer meer tyd voor die kassie as vroue,” het Kefiloe Masiteng, adjunkdirekteur-generaal van die organisasie, gesê. Volgens Stats SA spandeer seuns tussen die ouderdom van 10 en 17 die meeste tyd voor die televisie in vergelyking met ander ouderdomsgroepe en vroue. Ander ontspanningsaktiwiteite waaraan Suid-Afrikaners die meeste deelneem is sosialisering en kulturele aktiwiteite.